അമൂല്യ കൈയെഴുത്ത് ഗ്രന്ഥങ്ങള്ക്ക് പുതുജീവന് നല്കി ഹുബൈബ് മലപ്പുറം പഴയ കൈയെഴുത്ത് പ്രതികളുണ്ടോ നിങ്ങളുടെ കൈയ്യില്. എങ്കില് അത് ഹുബൈബിനെ ഏല്പ്പിച്ചാല് മതി. ആധുനിക രീതിയില് ചിട്ടപ്പെടുത്തി ഗ്രന്ഥരൂപത്തിലാക്കിത്തരും ഈ മിടുക്കന്. പാരമ്ബര്യ വിജ്ഞാനീയങ്ങളുടെ സൂക്ഷിപ്പുകളായ മുന്കാല പണ്ഡിതന്മാരുടെ അമൂല്യ ഗ്രന്ഥങ്ങള് തേടിപ്പിടിച്ച് പുതുജീവന് നല്കി മാതൃകയാകുകയാണ് ഹുബൈബ്. ലോക്ക്ഡൗണ് കാലയളവില് തുടങ്ങിയ ശ്രമം പത്ത് ഗ്രന്ഥങ്ങള്ക്കാണ് ആധുനികമാനം നല്കിയത്. പ്രസിദ്ധ ഹദീസ് പണ്ഡിതനായ ഇബ്നു അല്ലാന്റെ ഫത്ഹുല് മുബീന് ഫീ ശറഇ ഉമ്മില് ബറാഹീന് എന്ന വിശ്വാസശാസ്ത്ര ഗ്രന്ഥത്തിനാണ് ഹുബൈബ് അവസാനമായി നൂതനരീതികള് സംവിധാനിച്ചത്. കുവൈത്തിലെ ദാറുളിയാഅ് പബ്ലിക്കേഷന് ഈ ഗ്രന്ഥം പ്രസിദ്ധീകരിക്കാനുള്ള ഒരുക്കത്തിലാണ്. പദസൂചികയും അടിക്കുറിപ്പും വിവരണവും നല്കിയാണ് ഓരോ ഗ്രന്ഥവും തയ്യാറാക്കുന്നത്. ശൈഖുല് ഇസ്ലാം സകരിയ്യല് അന്സാരിയുടെ ജീവചരിത്രമെഴുതിയ കൈയെഴുത്ത് ഗ്രന്ഥമാണ് ആദ്യമായി കിതാബ് രൂപത്തിലാക്കിയത്. ഈ മേഖലയില് പ്രവര്ത്തിക്കുന്നവര്ക്കായി ദുബൈ മര്കസ് ജുമുഅ അല് മാജിദ് യൂനിവേഴ്സിറ്റിയും മലേഷ്യയിലെ സുല്ത്വാന് സൈനുല് ആബിദീന് യൂനിവേഴ്സിറ്റിയും ഓണ്ലൈനിലൂടെ നടത്തിയ സമ്മിറ്റില് പങ്കെടുക്കാനുള്ള അവസരവും ഹുബൈബിന് ലഭിച്ചു. പ്രസാധന രംഗത്ത് പ്രവര്ത്തിക്കുന്ന വിവിധ രാജ്യങ്ങളില് നിന്നുള്ള പ്രമുഖരും ഹുബൈബിന്റെ സഹായം തേടുന്നുണ്ട്. ഇന്റര്നെറ്റില് ലഭ്യമല്ലാത്ത പല കൈയെഴുത്ത് ഗ്രന്ഥങ്ങളും ഹുബൈബിന്റെയടുത്തുണ്ട്. അറബിയില് രണ്ട് പുസ്തകങ്ങള് രചിച്ച ഹുബൈബ് വിവാഹ ആശംസാഗാനങ്ങളും നിരവധി കവിതകളും എഴുതിയിട്ടുണ്ട്. എസ് എസ് എഫ് സാഹിത്യോത്സവില് സംസ്ഥാന തലത്തില് മികവ് തെളിയിച്ച ഹുബൈബ് മികച്ച ഗായകന് കൂടിയാണ്. ഒഴിവുസമയവും സാങ്കേതിക സംവിധാനവും ഉപയോഗപ്പെടുത്തി വിദ്യാര്ഥികള്ക്ക് പ്രചോദനവും മാതൃകയുമാകുകയാണ് മലപ്പുറം മഅ്ദിന് ദഅ്വാ കോളജിലെ ഈ ബിരുദ വിദ്യാര്ഥി. പൂര്വസൂരികളായ പണ്ഡിതന്മാരുടെ കിതാബുകള് പരമാവധി വെളിച്ചം കാണിക്കണമെന്നും വിദ്യാര്ഥികളെ ഈ മേഖലയിലേക്ക് കൊണ്ടുവരണമെന്നുമാണ് ഹുബൈബിന്റെ ആഗ്രഹം. മഅ്ദിന് ചെയര്മാന് സയ്യിദ് ഇബ്റാഹീമുല് ഖലീല് അല് ബുഖാരിയുടെയും മറ്റ് ഉസ്താദുമാരുടെയും പ്രചോദനവും സഹായവുമാണ് ഈ മേഖലയിലേക്ക് തന്നെ ആകര്ഷിച്ചതെന്ന് ഹുബൈബ് പറയുന്നു. പയ്യോളി സ്വദേശി വി സി മുഹമ്മദ്ഫാത്വിമ സുഹ്റ ദമ്ബതികളുടെ മകനാണ്. ഭീകരഗ്രൂപ്പുകള്ക്ക് പാക്കിസ്ഥാന് പിന്തുണ നല്കുന്നു: കമല ഹാരിസ് രാജ്യത്ത് 31,382 പേര്ക്ക് കൂടി കൊവിഡ് 318 മരണം ബത്തേരി കോഴ വിവാദം: കെ സുരേന്ദ്രന്റേയും പ്രസീത അഴീക്കോടിന്റേയും ശബ്ദരേഖ പരിശോധിക്കാന് കോടതി ഉത്തരവ് സംസ്ഥാനത്ത് പ്ലസ് വണ് പരീക്ഷക്ക് ഇന്ന് തുടക്കം 4.17 ലക്ഷം കുട്ടികള് പരീക്ഷയെഴുതും എല്ഡിഎഫിന്റെ അവിശ്വാസ പ്രമേയത്തെ ബിജെപി പിന്തുണക്കും കോട്ടയം നഗരസഭയില് യുഡിഎഫിന് ഭരണം നഷ്ടമായേക്കും ഡീസല് വിലയില് വര്ധന ലിറ്ററിന് കൂടിയത് 22 പൈസ